Diari Oficial de la Generalitat Valenciana


Sumari del DOGV 8838, del 18-06-2020 (2020/4487)

RESOLUCIÓ d'11 de juny de 2020, de la Conselleria d'Educació, Cultura i Esport, per la qual es reconeix la Col·lecció Arqueològica i Etnogràfica Lugar Viejo de Salinas de l'Ajuntament de Salinas (Alacant) com a col·lecció museogràfica permanent de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8838

Data del DOGV
:   18-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4487


Data del document
:   11-06-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ d'11 de juny de 2020, de la Conselleria d'Educació, Cultura i Esport, per la qual es reconeix la Col·lecció Arqueològica i Etnogràfica Lugar Viejo de Salinas de l'Ajuntament de Salinas (Alacant) com a col·lecció museogràfica permanent de la Comunitat Valenciana. [2020/4487]  
Vista la documentació presentada per l'Ajuntament de Salinas (Alacant), en què sol·licitava el reconeixement de la Col·lecció Arqueològica i Etnogràfica Lugar Viejo de Salinas com a col·lecció museogràfica permanent de la Comunitat Valenciana. Tenint en compte que l'esmentada col·lecció reuneix tots els requisits establits en la Llei 4/1998, d'11 de juny, de la Generalitat Valenciana, del patrimoni cultural valencià, i en l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.  
  
Vist l'informe favorable del Servei de Cultura i Esport de la Direcció Territorial d'Educació, Cultura i Esport d'Alacant i a proposta de la directora general de Cultura i Patrimoni, resolc:  
  
Primer  
Reconéixer la Col·lecció Arqueològica i Etnogràfica Lugar Viejo de Salinas de l'Ajuntament de Salinas (Alacant) com a col·lecció museogràfica permanent de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del patrimoni cultural valencià i en l'Ordre de 6 de febrer de 1991 de la Conselleria de Cultura, Educació i Ciència.  
  
Segon  
Publicar la present resolució en el DOGV.  
  
Tercer  
Segons el que disposa l'article 13 de l'ordre esmentada, la Conselleria d'Educació, Cultura i Esport, podrà anul·lar el present reconeixement de la col·lecció museogràfica permanent si es deixen de complir alguns dels requisits exigits en l'ordre.   
  
Quart  
Contra aquesta resolució que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport en el termini d'un mes comptador des de l'endemà de la publicació.  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/98, de 13 de juliol, reguladora de la jurisdicció contenciosa administrativa.   
  
València, 11 de juny de 2020.- El conseller d'Educació, Cultura i Esport: Vicent Marzà i Ibáñez.